Մերի Հեյլի Բել

**Մերի Հեյլի Բելլ** ( ;       ) անգլիացի դերասանուհի, գրող և դրամատուրգ ։ Դերասան Ջոն Միլսի կինը, դերասանուհիներ Հեյլի Միլսի և Ջուլիետ Միլսի մայրը։

## Կենսագրություն
աջից|մինի|200x200փքս| Լոնդոնյան առանձնատունը, որտեղ երկար տարիներ ապրել են Մերի Հեյլի Բելը և Ջոն Միլսը։
Մերի Հեյլի Բելը ծնվել է Շանհայում, որտեղ Չինաստանի հարկային ծառայությունում  աշխատում էր նրա հայրը։ Հետագայում Բելերի ընտանիքը տեղափոխվել է Տյանցզին, որտեղ էլ Մերին առաջին անգամ հանդիպել է իր ապագա ամուսնուն՝ Ջոն Միլսին, ով հյուրախաղերի էր եկել Չինաստան։ Նրանց երկրորդ հանդիպումը տեղի է ունեցել 1939 թվականին Ուեսթ Էնդի թատրոններից մեկում, որտեղ Մերին խաղում էր կատակերգական մի բեմադրությունում։

Ջոն Միլսը և Մերի Հեյլի Բելը ամուսնացել են 1941 թվականի հունվարի 16-ին Լոնդոնում։ Ամուսնությունը ձգվել է 64 տարի՝ մինչև Ջոն Միլսի մահը, որը տեղի է ունեցել 2005 թվականին ։ Այս ամուսնությունից ծնվել են երեք երեխա՝ Ջուլիետ Միլսը (ծնված 1941թ.), Հեյլի Միլսը (ծնված 1946թ.) և Ջոնաթան Միլսը (ծնված 1949թ.): Մերի Հեյլի երկու դուստրերն էլ դարձել են հայտնի դերասանուհիներ, իսկ որդին՝ Քրիսպիան Միլսը, դարձել է Kula Shaker երաժշտախմբի ղեկավարը, ճանաչված երգիչ ու երաժիշտ։

Կյանքի վերջին տարիներին լեդի Միլսը տառապում էր Ալցհեյմերի հիվանդությամբ և հաշմանդամի սայլակ էր օգտագործում։ Նա մահացել է 2005 թվականի դեկտեմբերի 1-ին՝ 94 տարեկան հասակում՝ ամուսնու մահից ութ ամիս անց։

## Դերերը թատրոնում և կինոյում
Մերի Հեյլի Բելն առաջին անգամ Բրոդվեյում հայտնվել է 1928 թվականի ապրիլի 9-ին Volpone կատակերգությունում։ 1935 թվականին խաղացել է Vintage Wine ֆիլմում, իսկ 1955 թվականին մարմնավորել է Միսս Ուինգեյթի կերպարը The Shrike (1955) ֆիլմում, որտեղ գլխավոր դերերում հանդես են եկել Խոսե Ֆերերը և Ջուն Էլիսոնը։ 1958 թվականին Մերի Հեյլին այդ նույն դերը խաղացել է բրոդվեյյան թատերական ներկայացման մեջ։

## Գրական գործունեություն
Մերի Հեյլի Բելը գրել է չորս պիես՝ «Men in Shadow» / «Տղամարդիկ ստվերում» (1942), «Duet for Two Hands» / «Դուետ երկու ձեռքի համար» (1945), «Angel» / «Հրեշտակ» (1947), «The Uninvited Guest» / «Անկոչ հյուրը» (1953)։ Նրա ամենահայտնի ստեղծագործությունը «Whistle Down the Wind» / «Քամու սուլիչ» (1961) վեպն է, որն առաջին իսկ հրատարակության տարում էկրանավորվել է։ Անգլիացի հայտնի կոմպոզիտոր Էնդրյու Լլոյդ Ուեբերը ֆիլմի հիման վրա  1996 թվականին ստեղծել է համանուն մյուզիքլը ։ 1968 թվականին Մերի Հեյլի Բելը հրատարակել է իր ինքնակենսագրությունը՝ «What Shall We Do Tomorrow?» / «Ի՞նչ անենք վաղը» խորագրով։

## Ծանոթագրություններ

## Գրականություն
* 

## Արտաքին հղումներ
* Mary Hayley Bell (англ.) на сайте Internet Movie Database
* Mary Hayley Bell (англ.) на сайте Internet Broadway Database

Կատեգորիա:1911 ծնունդներ
Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի գրողներ
Կատեգորիա:20-րդ դարի բրիտանացի կին գրողներ
Կատեգորիա:2005 մահեր
Կատեգորիա:Անգլիացի դրամատուրգներ
Կատեգորիա:Անգլիացի կին վիպասաններ
Կատեգորիա:Անգլիացի կինոդերասանուհիներ
Կատեգորիա:Անձինք այբբենական կարգով
Կատեգորիա:Բրիտանացի դերասանուհիներ
Կատեգորիա:Բրիտանացի դրամատուրգներ
Կատեգորիա:Բրիտանացի կինոդերասանուհիներ
Կատեգորիա:Դեկտեմբերի 1 մահեր
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
Կատեգորիա:Հունվարի 22 ծնունդներ
Կատեգորիա:Շանհայ քաղաքում ծնվածներ
Կատեգորիա:Վիքիպեդիա:Երկիմաստ աշխշղթաներով էջեր
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ